સવારે વહેલા ઉઠી, નાસ્તો કરીને અમારી “એરીયાઉ ટાવર્સ હોટેલ” તરફ જવા માટે બોટમા જવાનું હતુ. ત્યારે પહેલી વાર Reo Negro (The Black River)ના દર્શન થયા. આટલુ બધુ મીઠુ પાણી પહેલી વાર જોયુ. અ ધ ધ ધ.. પાણી! સામેનો કીનારો માંડ દેખાય એટલો એનો પહોળો પટ. રીયો નેગ્રો એ એમેઝોનને મળતી મહત્વની નદી છે. અમારી હોટેલ જંગલમાં વચ્ચે ‘એરીયાઉ’ નામની નદી પર હતી. ત્યાં સુધીની બોટ યાત્રા આશરે બે કલાકમાં પતી. અમે પહોંચ્યા ત્યારે હોટેલ પર સ્થાનીક આદીવાસીના પ્રતીનીધીઓએ તેમના ભાંતીગળ વાજીંત્રોથી અમારુ સ્વાગત કર્યુ. હોટેલમાં ચાર ભાષામાં સ્વાગત વાક્યો લખેલા – એ પૈકી એક હીંદી હતી. એ જોઈને સાનંદાશ્ચર્ય થયુ.